Πολ Σορβίνο

O Πολ Άντονι Σορβίνο (Ιταλικά: Paul Anthony Sorvino, 13 Απριλίου 1939 – 25 Ιουλίου 2022) ήταν Αμερικανός ηθοποιός.  Συχνά έπαιζε ρόλους τόσο παρανόμων όσο και ανθρώπων που επέβαλλαν τον νόμο.

Ο Σορβίνο έγινε ιδιαίτερα γνωστός για τον ρόλου του ως κάπο της οικογένειας του εγκλήματος Λουκέζε Πόλι Τσίτσερο (βασισμένο στον πραγματικό γκάνγκστερ Πολ Βάριο) στην γκανγκστερική ταινία του Μάρτιν Σκορσέζε Τα καλά παιδιά (1990) και ως στέλεχος της αστυνομικής υπηρεσίας της Νέας Υόρκης στον δεύτερο κύκλο της τηλεοπτικής σειράς Νόμος και τάξη. Έπαιξε επίσης τον πατέρας της πρωταγωνίστριας στην ταινία του Μπαζ Λούρμαν Romeo + Juliet (1996), καθώς και τον πατέρα του χαρακτήρα του Μπρους Γουίλις στην τηλεοπτική σειρά Αυτός, αυτή και τα μυστήρια ωε γκεστ σταρ. Ερμήνευσε δεύτερους ρόλους στα Απιστία με αξιοπρέπεια (1973), Οι κόκκινοι (1981) και Nixon (1995, ως Χένρυ Κίσινγκερ).

Αν και συνήθως έπαιζε  δραματικούς δεύτερους ρόλους, είχε περιστασιακά πρωταγωνιστήσει σε ταινίες όπως Ένας δρόμος που λέγεται «Αύριο» (1978), αλλά και σε κωμικούς ρόλους. Ο Σορβίνο ήταν επίσης υποψήφιος για βραβείο Τόνυ καλύτερου ηθοποιού για το έργο του 1982 That Championship Season, και αργότερα πρωταγωνίστησε σε κινηματογραφικές και τηλεοπτικές παραγωγές. Ήταν πατέρας των ηθοποιών Μίρα Σορβίνο και Μάικλ Σορβίνο.

Τα πρώτα χρόνια 
Ο Σορβίνο γεννήθηκε στις 13 Απριλίου 1939 και μεγάλωσε στο Μπρούκλιν.  Η μητέρα του, Άντζελα Μαρία Ματέα (το γένος Ρέντσι, 1906–1991), ήταν νοικοκυρά και καθηγήτρια πιάνου, ιταλικής καταγωγής (από το Μολίζε) που γεννήθηκε στο Κονέκτικατ. Ο πατέρας του, Φορντ Σορβίνο, ήταν Ιταλός (Ναπολιτάνος) μετανάστης που εργαζόταν ως εργοδηγός σε εργοστάσιο ρούχων. 

Ο Σορβίνο φοίτησε στο Λύκειο Λαφαγιέτ (όπου ήταν συμμαθητής του ζωγράφου Πίτερ Μαξ) και μετά την αποφοίτησή του από το γυμνάσιο φοίτησε στην Αμερικανική Μουσική και Δραματική Ακαδημία.

Καριέρα 
Ο Σορβίνο ξεκίνησε την καριέρα του ως κειμενογράφος σε διαφημιστική εταιρεία. Έκανε 18 χρόνια μαθήματα φωνητικής. Ενώ φοιτούσε στην Αμερικανική Μουσική και Δραματική Ακαδημία, αποφάσισε να ασχοληθεί με το θέατρο.  Έκανε το ντεμπούτο του στο Μπρόντγουεϊ στο μιούζικαλ Bajour το 1964  και έξι χρόνια αργότερα εμφανίστηκε στην πρώτη του ταινία, το Where's Poppa? του Κάρλ Ράινερ, με πρωταγωνιστές τους Τζορτζ Σίγκαλ και Ρουθ Γκόρντον.  Το 1971, έπαιξε δεύτερο ρόλο στην ταινία του Τζέρι Σάτσμπεργκ Πανικός στο Needle Park, με πρωταγωνιστές Αλ Πατσίνο και την Κίτι Γουίν. 

Ο Σορβίνο εμφανίστηκε σε μία ακόμη ταινία με πρωταγωνιστή τον Τζορτζ Σίγκαλ σε δεύτερο ρόλο, τη βραβευμένη με Όσκαρ ρομαντική κομεντί Απιστία με αξιοπρέπεια (1973).  Στο It Couldn't Happen to a Nicer Guy (1974), έπαιξε τον Χάρι Γουόλτερς, έναν πωλητή ακινήτων που τον βίασε μια όμορφη γυναίκα (Τζοάνα Κάμερον) υπό την απειλή όπλου ως φάρσα.  Εμφανίστηκε επίσης το 1976  με τους Έλιοτ Γκουλντ / Ντάιαν Κίτον στο Φροντιστήριο έρωτος. 

Το 1981, ο Σορβίνο έπαιξε το ρόλο του Ιταλοαμερικανού κομμουνιστή Λούις Σ. Φράινα στην ταινία του Γουόρεν Μπίτι Οι κόκκινοι. Ο Σορβίνο βοήθησε το 1986 στην ίδρυση της American Stage Company, ενός θιάσουν που ανέβασε πολλές επιτυχημένες παραστάσεις εκτός Μπρόντγουεϊ. 

Το 1991, ο Σορβίνο ανέλαβε το ρόλο του Φιλ Τσερέτα νέο στη δημοφιλή σειρά Νόμος και τάξη. Ο Σορβίνο αρχικά ήταν ενθουσιασμένος με τον ρόλο, αλλά έφυγε μετά από 29 επεισόδια, επικαλούμενος το εξαντλητικό πρόγραμμα που απαιτούνταν για τα γυρίσματα της σειράς, την ανάγκη να διευρύνει τους ορίζοντές του και την επιθυμία να διατηρήσει τις φωνητικές του χορδές για να τραγουδήσει όπερα. 

Ο Σορβίνο εμφανίστηκε ως ο πατέρας του Μπρους Γουίλις στην εβδομαδιαία σειρά Αυτός, αυτή και τα μυστήρια.  Μερικοί από τους πιο αξιοσημείωτους κινηματογραφικούς ρόλους του ήταν ο κάπο Πολ Τσίσερο στα Καλά παιδιά του Μάρτιν Σκορσέζε (1990)  και ο Χένρυ Κίσινγκερ στο Nixon του Όλιβερ Στόουν (1995). 

Ο Σορβίνο ίδρυσε το Paul Sorvino Asthma Foundation, με σκοπό να δημιουργήσει κέντρα άσθματος για παιδιά και ενήλικες σε όλες τις Ηνωμένες Πολιτείες. 

Στο Hey Arnold!: Η ταινία, ο Σορβίνο χάρισε τη φωνή του στον κύριο Σρεκ, διευθύνοντα σύμβουλο της Future Tech Industries, που θέλει να μετατρέψει τη γειτονιά του Άρνολντ σε ένα τεράστιο εμπορικό κέντρο.  Από το 2000 έως το 2002, ο Σορβίνο είχε πρωταγωνιστικό ρόλο ως Φρανκ Ντελούκα στο τηλεοπτικό δράμα That's Life.  Πρωταγωνίστησε επίσης στην κωμωδία Still Standing ως  Αλ Μίλερ, πατέρας του Μπιλ (Μαρκ Άντι). Ο Σορβίνο γύρισε The Trouble with Cali στην Πενσυλβάνια. Σκηνοθέτησε και πρωταγωνίστησε στην ταινία, ενώ στην ταινία πρωταγωνίστησε και η κόρη του Μίρα. 

Η τελευταία ταινία του Σορβίνο με τίτλο The Ride αναμένεται να κυκλοφορήσει μετά θάνατον το 2022. Οι σκηνές του Σορβίνο γυρίστηκαν στο Τζάκσονβιλ της Φλόριντας.

Προσωπική ζωή 
Ο Σορβίνο έζησε στο Λος Άντζελες και στο Μάντισον της Ιντιάνα. Απέκτησε τρία παιδιά: τη Μίρα, Μάικλ και την Αμάντα από τον πρώτο του γάμο με τη Λορέιν Ντέιβις. Η Μίρα και ο Μάικλ είναι ηθοποιοί. 

Στις 17 Ιανουαρίου 2007, οι ειδήσεις ανέφεραν ότι έβγαλε όπλο μπροστά στον πρώην φίλο της κόρης του Αμάντα, όταν εκείνος χτυπούσε την πόρτα του δωματίου της στο ξενοδοχείου και την απειλούσε. Η Αμάντα κατέθεσε ότι ο φίλος της απείλησε να τη σκοτώσει. Είπε ότι κλειδώθηκε στο μπάνιο και κάλεσε τόσο την αστυνομία όσο και τον πατέρα της. Ο 67χρονος πατέρας της εμφανίστηκε πριν από την αστυνομία, όπως κατέθεσε. Όταν έφτασε η αστυνομία, ο νεαρός συνελήφθη. Ως βοηθός σερίφη στην Πενσυλβάνια, ο Σορβίνο είχε νόμιμη άδεια να φέρει όπλο σε διάφορες πολιτείες. Δεν έστρεψε το όπλο στον νεαρό ούτε τον απείλησε. 

Τον Μάρτιο του 2008, ο Σορβίνο και η κόρη του Αμάντα άσκησαν πιέσεις κατά της σφαγής αλόγων στην Ουάσιγκτον, προκειμένου το Κογκρέσο των ΗΠΑ να εγκρίνει τον νόμο για την πρόληψη της σφαγής αλόγων στις  ΗΠΑ (S311/HR503). Οι Σορβίνο διευθύνουν ιδιωτική επιχείρηση διάσωσης αλόγων στην Πενσυλβάνια. 

Ο Σορβίνο ήταν επίσης καταξιωμένος γλύπτης. Επιπλέον, συμμετείχε ως γκεστ σταρ στο άλμπουμ Napulitanata του Ναπολιτάνου τραγουδιστή Έντι Νάπολι το 2008 ερμηνεύοντας ντουέτο το τραγούδι "Luna Rossa". 

Το 2007, ο Σορβίνο ίδρυσε την Paul Sorvino Foods για να εμπορευτεί μια σειρά από σάλτσες για ζυμαρικά. Με βάση τη συνταγή της μητέρας του, το προϊόν εμφανίστηκε στα σούπερ μάρκετ στις βορειοανατολικές Ηνωμένες Πολιτείες στα τέλη του 2009.  Τρία χρόνια αργότερα, ο Σορβίνο έγινε ιδιοκτήτης της Janson-Beckett Cosmeceuticals. 

Τον Δεκέμβριο του 2014, ο Σορβίνο παντρεύτηκε την πολιτική αναλύτρια Ντι Ντι Μπένκι. 

Τον Ιανουάριο του 2018, ο Σορβίνο έμαθε ότι ο Χάρβεϊ Γουάινστιν φέρεται να παρενόχλησε σεξουαλικά την κόρη του Μίρα και στη συνέχεια την έβαλε στη μαύρη λίστα στη βιομηχανία του κινηματογράφου αφού εκείνη απέρριψε τις σεξουαλικές απαιτήσεις του τότε μεγιστάνα του κινηματογράφου. Σε απάντηση, ο Σορβίνο είπε: «Θα πάει φυλακή. Ω! ναι. [...] Αν το ήξερα, δεν θα περπατούσε. Θα ήταν σε αναπηρικό καροτσάκι».

Θάνατος 
Ο Σορβίνο πέθανε στην κλινική Mayo στο Τζάκσονβιλ της Φλόριντα, στις 25 Ιουλίου 2022, σε ηλικία 83 ετών   Τάφηκε στο νεκροταφείο Hollywood Forever.

Φιλμογραφία

Παραπομπές

Εξωτερικοί σύνδεσμοι 

 
 
 

Αμερικανοί άνδρες ηθοποιοί φωνής
Αμερικανοί άνδρες ηθοποιοί τηλεόρασης
Αμερικανοί άνδρες ηθοποιοί κινηματογράφου